BUYURTMA QABUL QILISH - 1-mavzu: «Restoran biznesi»fanining maqsadi va vazifalari Reja

|
1-mavzu: «Restoran biznesi»fanining maqsadi va vazifalari Reja
|
bet | 88/121 | Sana | 16.12.2023 | Hajmi | 3,44 Mb. | | #120026 |
Bog'liq 1-mavzu «Restoran biznesi»fanining maqsadi va vazifalari RejaBUYURTMA QABUL QILISH
Mehmonlar joy-joylariga o‘tirganlaridan so‘ng bosh ofitsiant yoki ofitsiant ularga taom va ichimlik tanlash uchun taomnoma tavsiya etadi. Buyurtma qabul qilinadi va bajarish uchun kirishiladi. Bunday hollarda bosh ofitsiant ham xizmat qiluvchi ofitsiantga yordamlashishi mumkin.
Odatda ofitsiant stolning chap tomonidan kelib ichi-ga taomnoma joylashtirilgan papkani mehmonlarga beradi. Guruhga xizmat qilayotganda taomnomani yoshi ulug‘ kishiga taqsim etadi, agar ayollar bo‘lsa, ular orasidagi yoshi kattarog‘iga taomnoma tutiladi. Agar mijozlar ikki kishi-erkak va ayol bo‘lsa, taom-noma erkak kishiga beriladi, o‘z navbatida erkak kishi taomnomani ayolga uzatadi. Ayol taom tanlab bo‘lgach, erkak kishi ofitsiantga buyurtma beradi. Guruh ko‘pchilik bo‘lgan taqsirda taomnomani ofitsiantga murojaat qilgan odamga beriladi. Ofitsiant ikki va undan ortiq taomnoma kel-tirishi ham mumkin. Agar restoranga harbiy xizmatchi-lar kelgan bo‘lsa, taomnoma unvoni yuqoriroq kishiga tavsiya etiladi.
Taomnomani berib, ofitsiant ichkariga kirib keta-di. Mehmonlarga taom tanlashda imkon yaratadi, qaytib kelgan ofitsiant o‘ng tomonda turib buyurtmani qabul qilib oladi. Bordiyu, mijozlar taom tanlashda qiynal-sa, ofitsiant yordam beradi. Ovqatlar nomini va sifa-tini aytib, tavsiya qiladi. Agar ofitsiant bilimdon, tajribali bo‘lsagina taomlar maqtovini o‘rniga qo‘yi-shi mumkin, mavsumlarga qarab taomlar, sabzavot, meva-lar haqida axborot beradi, qanday suyuq ovqatlar, ik-kinchi ovqatlar va ichimliklar, baliqli, sutli, hamir-li taomlar haqida gapirib tavsiya qiladi. Sovuq tushishi bilan kaloriyali taomlarga ehtiyoj oshadi, buni ham hi-sobga olish kerak.
Taom tanlashda xo‘randalarga malakali yordam qilish uchun ofitsiant quyidagilarni bilishi shart:
xizmat qilish jarayonini tezlatish uchun issiq sex-da qancha tayyor taom borligini;
qancha vaqt ichida ovqat tayyor bo‘lishini;
mavjud garnir va sous assortimentini;
taomlarga harakteristika berishni.
Ofitsiant mijozlarning eng nozik imo-ishoralari-ni sezadigan bo‘lishi kerak. Agar xo‘randalar o‘zaro gapga tushib ketishsa, ofitsiant, buyurtmalaringni qabul qilishga tayyorman, deb ogohlantirishi lozim. Iste’mol-chilar shoshilayotganligini aytishsa, ofitsiant doimiy mavjud taomlarni tavsiya qilishi mumkin va shu zaho-tiyoq ovqat keltiriladi. Buyurtma qabul qilganda ofitsi-ant tikka turishi yoki buyurtma beruvchiga sal engashishi mumkin, ammo stolga bloknotni qo‘yib yozishi mumkin emas. Buyurtma ikki nusxada yoziladi. Chap qo‘lda raqam-langan blanka daftarchasi, o‘ng qo‘lda qalam bo‘ladi. Taom-ning nomi, bahosi aniq yozilishi kerak. Har bir taom haqidagi yozuv bir qatorga joylansin. Mijoz taom haqida ba’zi mulohazalarini aytishi mumkin, ofitsiant uni hisobga olib, qanoatlantirishga harakat qiladi.
Alkogolli ichimliklarning ishlab chiqarilgan joyi, quvvati aytiladi, ularga mos gazaklar buyuriladi. Kofe, qora kofe buyurilganda nima qo‘shilishi, choy limon bi-lanmi yoki boshqa shirinlik bilanmi, aytiladi.
Buyurtma qabul qilib olingandan so‘ng ofitsiant dar-rov ketib qolmasdan yozilgan narsalarni xo‘randa ishti-rokida takrorlab tekshiradi va to‘la ishonch hosil qilib, buyurtmani bajarishga kirishadi. Shunday qilinganda ofitsiant ba’zi xatolardan holi bo‘ladi va ikkinchi maro-taba mehmonning oldiga borib taomnomani qayta tekshi-rib yurmaydi. Har bir taomga ofitsiant qisqacha harakte-ristika beradi: sho‘rva, mastava, moshxo‘rda, uvra, palov, manti, chuchvara va hokazo.
Iste’molchilardan buyurtma qabul qilib olish ham o‘z yo‘liga restoranning tegishli darajada o‘ziga xos reklamasidir. Ofitsiant mijozlar e’tiborini taomnomada mav-jud taomlar, ichimliklarga qaratishi kerak, mahsulot-larning sifatiga yaxshi baho berishi lozim. Ofitsiant uchun murakkab ishlardan biri bir necha yakka kelgan iste’molchilardan birdaniga buyurtma olishdir. Bularning har biriga alohida hisob ochishi va bir necha xil taom, ichimliklarni olib kelib, kimga qaysisi te-gishli bo‘lsa, alohida-alohida berishi lozim. Buyurtma qabul qilgan ofitsiant stoldagi idishi, qoshiq, vilka va boshqalar keltiriladigan taomlarga yetarli va mos kela-dimi, buni ham tekshirib ko‘radi. Ularda kamchilik bo‘lsa, o‘rnini to‘ldiradi.
Bordiyu, baliq bilan oq musallas buyurilgan bo‘lsa, baliq yeyishga xos narsalar keltiriladi, bitta vilka o‘ng tomonga qo‘yiladi, ortiqchalari olinadi, vino uchun ryum-ka qoldiriladi, boshqa ryumkalarni yig‘ishtirib olish mumkin, ammo fujer ovqatlanish oxirigacha turishi kerak.
Ofitsiant xo‘randalarga ovqatlarni keltirish mumkin-ligi, buyurtmalar 10—15 daqiqadan so‘ng tayyorlanishini aytadi.
|
| |